വൈക്കം ക്ഷേത്രത്തില് ചോറൂണിന് സവര്ണര് സമ്മതിച്ചില്ല, പക്ഷെ അച്ഛന് മുന്നില് മുട്ടുമടക്കി പിതാവിനെക്കുറിച്ച് വെള്ളാപ്പള്ളി നടേശന് Begin typing your search... X വൈക്കം മഹാദേവക്ഷേത്രത്തില് ആദ്യമായി ചോറൂണ് നടത്തിയ പിന്നോക്കാ വിഭാഗക്കാരന് തന്റെ പിതാവ് വെള്ളാപ്പളളി കേശവനാണെന്ന് എസ്എന്ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. താനും തന്റെ സഹോദരന് നടരാജനുമാണ് വൈക്കം ക്ഷേത്രത്തില് വെച്ച് ആദ്യമായി ചോറുണ്ട പിന്നാക്കക്കാരെന്ന് വെള്ളാപ്പള്ളി പറയുന്നു. ഒരാണ്കുട്ടി കൂടി വേണമെന്ന് അച്ഛനും അമ്മയ്ക്കും ആഗ്രഹമുണ്ടായിരുന്നു. വൈക്കം മഹാദേവ ക്ഷേത്രത്തില് ചോറൂട്ട് നേര്ന്നാല് ഇഷ്ട സന്താനലബ്ദിയുണ്ടാവുമെന്ന് ആരോ അമ്മ ദേവകിയമ്മയോട് പറഞ്ഞു. ഒടുവില് ആഗ്രഹം പോലെ താനും സഹോദരന് നടരാജനുമുള്പ്പെടെ രണ്ട് ആണ് കുട്ടികള് പിറന്നു. എന്നാല് തങ്ങളുടെ ചോറൂണ് വൈക്കം ക്ഷേത്രത്തില് വെച്ച് നടത്താന് സവര്ണര് സമ്മതിച്ചില്ലെന്ന് വെള്ളാപ്പള്ളി പറയുന്നു. അവിടെ ചോറൂണിന് സവര്ണര് സമ്മതിച്ചില്ല. അച്ഛന് സമ്ബന്നനും തന്റേടിയും ആള് ബലമുള്ളയാളുമായിരുന്നു. അച്ഛന്റെ ദൃഡനിശ്യത്തിനു മുന്നില് അവര്ക്ക് വഴങ്ങേണ്ടി വന്നു, വെള്ളാപ്പള്ളി പറഞ്ഞു. അന്നാദ്യമായാണ് പിന്നാക്ക സമുദായത്തിലെ രണ്ടു കുട്ടികള് വൈക്കം ക്ഷേത്രത്തിലെ ഊട്ടുപുരയില് വെച്ച് ചോറുണ്ടതെന്നും വെള്ളാപ്പള്ളി നടേശന് പറഞ്ഞു. എസ്എസ്ഡിപി സെക്രട്ടറിയായി കാല് നൂറ്റാണ്ട് തികയ്ക്കുന്നതിന്റെയും ജന്മശതാഭിഷേകത്തിന്റെയും പശ്ചാത്തലത്തില് മാതൃഭൂമി പത്രത്തിന് നല്കിയ അഭിമുഖത്തിലാണ് പ്രതികരണം. മനസ്സു കൊണ്ട് ഇടതുപക്ഷക്കാരനാണെന്നും ഈഴവ സമുദായത്തിലെ ഭൂരിപക്ഷവും ഇടതു പക്ഷ ചിന്താഗതിക്കാരാണെന്നും ആ വിഭാഗത്തെ സംരക്ഷിക്കാന് അവരോടൊപ്പം നിന്നല്ലേ പറ്റൂയെന്നും വെള്ളാപ്പള്ളി പറഞ്ഞു. TAGS: Popular X TAGS: